**6. december 2019 Nr. 1327**

**Aningaasalersuinermik ingerlataqarneq pillugu inatsimmi § 1-ip ilaata Kalaallit Nunaanni atuutilernissaanik peqqussut, pappiaranik nalilinnik niuernermi il.il. inatsisip, akiliinermi kiffartuussisarnerit aningaasallu elektronikkikkoortitat inatsisillu assigiinngitsut allat (pissuserissaarnermik malittassat uniorlugit qularnaveeqqusiinermi taarsiinissamik akisussaaffik, qularnaveeqqusiinermi atuisunut illersuutit, siulersuisunut ilaasortat tunngaviusumik pikkorissarnissaannik piumasaqaatit, akiliinermi kiffaartuussissutit nioqqutiginerini aningaasallu elektronikkikkoortut atuutsinnerini il.il. atuisut illersugaanerat)**

UAGUT MARGRETHE AAPPAAT, Guutip saammaassineratigut Danmarklip Dronningia, nalunaarpugut:

Aningaasaalersuutinik ingerlatsinermik inatsisip, pappiaranik nalilinnik il.il. nioqquteqarnermik inatsisip, akiliinermi kiffaartuussisarnernik aningaasallu elektronikikkoortitat inatsisillu assigiinngitsut allat (pissuseris-saarnermik malittassat uniorlugit qularnaveeqqusiinermi taarsiinissamik akisussaaffik, qularnaveeqqusiinermi atuisunut illersuutit, siulersuisunut ilaasortat tunngaviusumik pikkorissarnissaannik piumasaqaatit, akiliinermi kiffaartuussissutit nioqqutiginerini aningaasallu elektronikikkoortut atuutsinnerini il.il. atuisut illersugaanerat) Inatsimmi nr. 1490 decembarip 23-anni 2014-emersum § 16, imm. 2 1 naapertorlugu aalajangersarne-qarpoq:

**§ 1**

Aningaasaliisarnikut ingerlatsineq pillugu inatsisikkut, kunngip peqqussutaatigut nr. 1252 decembarip 15-iani 2004-kkut, peqqussutikkut nr. 1047 septembarip 1.-anni 2010-meersukkut allanngortitakkut, peqqussutikkut nr. 838 aggustip 14-ianni 2012-ikkuit, peqqussutikkut nr. 1675 decembarip 16-ianni 2015-ikkut, peqqussutikkut nr. 1676 decembarip 16-iani 2015-ikkut, peqqussutikkut nr. 1677 decembarip 16-ianni 2015-ikkut, peqqussutikkut nr. 1678 decembarip 16-ianni 2015-ikkut, peqqussutikkut nr. 1679 decembarip 16-ianni 2015-ikkut, peqqussutikkut nr. 1680 decembarip 16-ianni 2015-ikkut, peqquttikkut nr. 1681 decembarip 16-ianni 2015-ikkut, peqqussutikkut nr. 1682 decembarip 16-iani 2015-ikkut. peqqussutikkut nr. 1683-ikkut 2015-imeersukkut, peqqussutikkut nr. 1684-ikkut 2015-imeersukkut, peqqussutikkut nr. 1685-ikkut 2015-imeersukkut, peqqussutikkut nr. 1686 decembarip 16-iani 2015-imeersukkut, peqqussutikkkut nr. 1687 decembarip 16-iani 2015-imeersukkut, peqqussutikkut nr. 15687 decembarip 16-iani 2015-imeersukkut aamma peqqussutikkut nr. 1688 decembarip 16-iani 2015-imeersukkut aamma peqqussut nr. 1330, 6. december 2019-imeersukkut allannguutit makku ingerlanneqassapput:

**1.** (Kalaallit Nunaannut atuutilissanngilaq)

**2.** *§ 1, imm. 1-*imi *“* imm. 2-14 aamma 17” allanngussaapput imaalillutik: “ imm. 2-12 aamma 15”

**3.** *§ 1, imm. 12* piissaaq.

 Imm. 13-16 tamatuma kingorna imm. 12-15-inngussapput.

**4.** § 43-p kingorna ivertinneqassaaq:

“ **§ 43 a.** § 43, imm. 2-mi malittarisassat inorlugit iliuutsit, taarsigassarsisitsisarneq pillugu malittarisassat tamanut atuuttut naapertorlugit taarsiisussatut akisussaatitsinermik kinguneqassapput.”

**5.** *§ 48* imatut oqaasertalerneqassaaq*:*

**§ 48.** Inuussutissarsiutit avataasigut taarsigassarsianik akilersugassanillunniit aningaaserivimmit tunniunneqartunik qularnaveeqqusiinissamik isumaqatigiissuteqartoqartinnagu, aningaaseriviup qulakkiissavaa qularnaveeqqusiisoq isumaqatigiissutissap imaanik aamma qularnaveeqqusiinermik akisussaaffilernerup kingunissaanik naammattumik paasissutissinneqarsimassasoq. Paasissutissiinerup tamatuma imarissavai paasissutissat qularnaveeqqusiisutut akisussaaffilernerup suut kingunissarinerai, aamma oqimaaqatigiissumik imarissallugit tamatumunnga tunngasuni aarlerinaataatit. Aammattaaq aningaaseriviup akiligassalimmut akiligassai qularnaveeqqusigaasussamut, akiligassallip akuersineratigut tunniunneqartussatut qularnaassavai

1) Akileraartarnermut Pisortaqarfimmit inaarutaasumik nalunaarsuut kingulleq,

2) akissarsiat allagartaat kingulliit pingasut imaluunniit

3) ukiumoortumik naatsorsuutit kingulliit, inuussutissarsiummik ingerlatsisup akiligassai qularnaveeqqusigassaappata.

*Imm. 2*. Aningaaseriiviup imm. 1-imik malinnissimangitsup qularnaveeqqusiinissamik pisussaaffik taamaallaat atuutsissinaava qularnaveeqqusiisoq allatigut illersorneqarsinnaasumik tunngavissaateqarpat aarlerinaatit qularnaveeqqusiinermut peqataanissamut tunngassutillit nalilissallugit.

*Imm. 3.* Imm. 1 naapertorlugu qularnaveeqqusiinermik isumaqatigiissutit atuuttut naammassisatut isigineqarsinnaanngorlugit suliarineqassapput pappiarami imalunniit nalunaarsuivimmi aanngartanngitsumi.

*Imm. 4.* Qularnaveeqqusiisoq akisussaaasutut pisussaasinnaanngilaq aningaasanut taarsigassarsiat atsiorneqarnerminni angissusiat qaangerlugu imaluuniit akiligassat qularnaveeqqusiinissamik isumaqatiiissutip atsiornerani annertunerpaaffiat qaangerlugu amerlassusilinnut.

*Imm. 5.*  Imm. 1 naapertorlugu qulanaveeqqusiinissamik isumaqatigiissutini aningaaseriviup ukiukkuutaartumik allakkatigut qularnaveeqqusiisoq nalunaarfigisassavaa akilersugassat qularnaveequsiisup qularnaveeqqusersimasaasa annertussusiannik.

*Imm. 6.* Taarsigassarsisoq taarsigassarsiat atsiorneqanermini angissusiannut, kittaarlugit akilersugassanut imaluunniit ernianut akiliisarsimanngippat, akilersuutit tamakku naaffissaat kingusinnerpaamik qaammatinik pingasunik sioqqullugu qularnaveeqqusiisumut allakkatigut imaluunniit nalunaarsuivikkut aanngartanngitsukkut nalunaaruteqartoqassaaq. Imm. 1 aamma assinganik atuutissaaq aningaaseriviup qularnaveeqqusiisoq tamatuminnga akuersisinnagu taarsigassarsisoq kinguartitsigallartippagu.

Imm. 7. Imm. 6-imi piffissaliussaq qaangerneqarsimappat, qularnaveequsiinermik pisussaaffik qularnaveqqusiisumut taamaallat atuutsinneqarsinnaavoq aningaasat annertussusiannut taarsigassarsisup pisassarisat qularnaakkat amerlassusissarigaluannut taarsigassarsisup akiligassaanut, taarsigassarsisup akilersugassat tamaasa akilertarsimappagit piffissaq nalunaaruteqarfiusoq qaammatinik pingasunik sioqqullugu.

*Imm. 8.* Imm. 6-imi, imm. 7 apeqqutaatinnaagu, piffissarititaasumik qaangiineq kinguneqassaaq aningaaseriviup qularnaveeqqusiissumut piumasaqaatiminik annaasaqaneranik, taassuma taarsigassarsisumut utertitseqqussutaa annikillisimappat.

*Imm. 9.* Imm. 1 naaperorlugu qularnaveeqqusiinissamik pisussaaffik ukiut qulit kingornagut qaangiuttarpoq, qularnaveqqusiinissamik isumaqatigiissut aalajangersarneqarsimappat akiligassanut annerussutsimikkut assigiinngisitaartunut imaluunniit taarsigassarsianut akilereersimaffissaanik piffissaligaanngitsunut, ukiut tallimat qangiunneranni, imaassimanngippat tamanna sioqqullugu pisussaaffik aningaaserivimmit piumasarineqarsimasoq. Imm. 1 atuutinnglaq taarsigassarsianut piumasaqaatitaminni aningaasaligaasinnaasuni obliogationinik immikkut matussusigaasunik atuutsitsinikkut, qularnaveeqqusiisoq tamanna pillugu taamatumalu kingunissaanik erseqqissumik paasisinneqarsimappat.

*Imm. 10.* Imm. 1 naapertorlugu qularnaveeqqusiisuunissamik pisussaaffik pillugu isumaqatigiissut tamakkiisumik ilaannakortumillunniit qaanngiinnarneqarsinnaavoq qularnaveeqqusiisup aningaasaqarneranut naapertuutinngippat.

*Imm. 11.* Imm. 1-10 assinganik atuutissapput inuup allap qularnaveeqqusissutaanut inuussutissarsiutit avataatigut.”

**6.** § 53-ip kingorna gut § 54-imi qulequtaq sioqqullugu ivertinneqassaaq:

“ **§ 53. a.** § 48, imm. 1-8, 10 aamma 11 assinganik atutissaaq realkreditinik ingerlatsivinnut, taamaattoq tak. imm. 2.

  *Imm. 2*. § 48, imm. 4 realkreditikkut taarsigassarsianut atuutissanngilaq, pigisaq nalilik taarsigassarsianut sallunaveeqqutigisaq qularnaveeqqusiisumit imaluunniit taarsigassarsisumit ineqarfigineqarpat qularnaveeqqusiisullu erseqqisumik paasissutissiissutigippagu akiliisussatut pisussaanerup taarsigassiat atsiorneqarnerminni angissusiat qaangersinnaagaa.”

**7.** § 64 a-p kingornanut ivertinneqassaaq:

“ **§ 64 b.** Aningaaserivimmi, realkreditimik ingerlatsivimmi imaluunniit sillimmasiisarnermik ingerlatsivimmi siulersunut ilaasortap sapinngisamik pilertornerpaamik aamma siulersuisunut ivertitaanerminiit qaammatit 12-t kingorna naammassissavaa suliffeqarfimmi taama ittumi piginnaasassat pisussaaffiit atuuffiillu pillugit pikkorissarneq.
 *Imm. 2.* Finanstilsynetip siulersuisunut ilaasortaq Imm 1-mi piumasaqaammut attuumatinngitsoorsinnaavaa ilaasortaq ilisimasamigut, pisinnaasamigut misilittakkamigulluunniit piumasaqaatit naammassippagit.

*Imm. 3.* Imm. 1-imi taaneqartumut tunngaviusumik pikkorissarnissamut imarititassat Finanstilsynetip aalajangersassavai.

**8.** (Kalaallit Nunaannut atuutissanngilaq)

**9.** *§ 126 a, imm. 9-mi “*aningaasalersuinermik ingerlatsiviit inatsisikkut Kalaallit Nunaannut atuutilersimasut” kingornagut ivertinneqassaaq: “aamma malittarisassat artikel 25-88 naapertorlugu atuutilersinneqarsimasut.”

**10.** *§ 162 b* imatut oqaasertalerneqassaaq:

“ **§ 162 b.** Aningaasaatitigut peqatigiiffiit imalunniit nunat allamiut aningaasalersuinermi ingerlatsiviit § 162, imm. 1, nr. 8-mut ilagitinneqartut immikkoortortamik tamarmik malittarisassaanni aalajangersassavaat, pisuussutit tamakku aningaasalersuutigineqarsinnaammata malittarisassani imm. 2, 3, 4 aamma 5 naapertorlugit.

*Imm. 2.* Pisuussutit aningaasaliissutigineqarsinnaapput lov for Danmark om investeringsforeninger m.v.-mi immikkoortoq 14 naapertorlugu.

*Imm. 3.* Pisuussutit aningaasaliissutigineqarsinnaapput aningaasaatinit tigoriaannarnit, tassunga ilagitillugit nunat aningaasaat imaluunniit atortussat allat ilaliussaq 5-imi taaneqartut. Pisuussutit annerpaamik 10 procentii aningaasatigut atortussiani aningaasaliissutinik ilaqqiinerup assinganik imaluunniit ingerlatsivimmi pineqartumi aningaasaliissutinik ilaqqiinertut aningaasaliissutigineqarsinnaapput:

1) Immikkortortaq obligationitigut, nunami ataatsimi imaluunniit nunani tamalaani suliffeqarfimmi pisortatut pissusilimmi nunap ataatsip arlallilluunniit Den Europæiske Unionimiittut nunalluunniit Unionip aningaasarsiornikkut isumaqatigiissuteqarfigisimasaaniittut peqataaffigisaanni Finanstilsynimillu akuerineqarsimasut, tak. lov for Danmark om investeringsforeninger m.v.- mi § 147, imm. 4 nr. 4, aningaasaliissuteqarpata.

2) Immikkoortortaq obligationinik ima ittunik aningaasaliissuteqarpat, taamaattoq imatut annerpaamik pisuussutit 30 pct.-ii oblilgationitut, ingerlatsivimmit tamatumannga ilaqqiisumit imaluunniit ilaqqiisunit inissinneqassasutut atulersinneqarsimasunik:

1. Kasse- og skibskreditobligationer Danmarks Skibskredit A/S-imit atulersinneqarsimasut, realkreditobliogationer danskit kalaallillu realkreditinik ingerlatsiviinit imaluunniit realkreditorganisationinut assingusuni Den Europæiske Unionip iluani nunamit akuerineqartumit imaluunniit nunamit Unionip taassuma aningaasalersuisarnikkut isumaqatigiissuteqarfigisimasaanit, pisortatigut oqartussaaffiup piginnaatitaaffillip obligationinik atuutilersitsisartut atuutsitsisartullu Kommissionimut nalunaarutisimappagit.

b) Realkreditobligatinit immikkut matussusikkat (SDRO) aamma obligationit immikkut matussusikkat (SDO) danskit aningaaseriviinit, relakredinik ingerlatsiviinit imalunniit Danmarks Skibskredit A/S-imit imaluunniit aningaasalersuisarnermi ingerlatsivinnit assingusumik matussusikkatut atulersitanik, Den Europæiske Unionimi nunamit ataatsimit imaluunniit nunamit Unionip taassuma aningaalersuinisarnikkut isumaqatigissuteqarfigisimasaanit, oqartussaasup piginnaassusillip obligatiioninik atuutsitsilersartut Kommissionimilu atuutsitsilersartut nalunaarfigisimappagit.

*Imm. 4.* Pisuussutit aningaasanik nioqquteqarnermik atortussianiinnaq aningaasaliissutigineqarsinnaapput, aningaasanik nioqquteqarfinni atortussianut, ilaqqiisumit pisuussutit annerpaamik 30 procentii inissinneqarsinnaammata ingerlatsivimmillu ataatsimut ilaqqiisunut inissinneqarsinnaammata, kisianni imaalillugit pisuussutit tamarmiusut aningaasanik nioqquteqarfinni aningaasaliissutigineqarsinnaasut nunani imaluunniit nunani tamalaani ingerlatsivinni pisortatut pissusilinni, Den Europæiske Unionimi nunap ataatsip arlallillunniit nunallunniit Unionip taassuma aningaasaliisarnermi suliat iluanni isumaqatigiiffigisimasaaniittunit peqataaffigisaannik atuutilersinneqarsimasut, aamma Finanstilsynet-imit, tak. lov for Danmark om investeringsforeninger m.v.-mi § 147, imm. 1, nr. 4,-kkut akuerineqarsimasut.

*Imm. 5.* Pisuussutit UCITS-ini immikkoortortani piginneqataassutini, kapitalforeningini imaluunniit nunat allamiut aningaasalersuinikkut ingerlatsiviini, taakkua malittarisassaat killilersuutinik, § 162 a-mi nalunaarneqartunik, taamaattoq imaalillugu annerpaamik pisuussutit 75 pct.-ii piginneqataassutsinut, UCITS-it taakkua immikkoortuisa ilaanut, kapitalforeningiinut imaluunniit nunat allamiut aningaasalersuinikkut ingerlatsiniivini inissinneqarsinnaasut, imaqartut aningaasaliissutigineqarsinnaapput.”

**11.** (Kalaallit Nunaannut atuutissanngilaq)

**12.** (Kalaallit Nunaannut atuutissanngilaq)

**13.** (Kalaallit Nunaannut atuutissanngilaq)

**14.** *§ 343, imm. 1-imi* “immikkoortoq 21 nakkutiginninneq, immikkoortoq 22 akileraarutit aamma immikoortoq 23 suliassiissutiginninnermut maalaarsinnaanermullu aalajangersakkat” allanngussaaq imaalillugu: “aamma immikkoortoq 21, 22 aamma 23 kiisalu immikkoortut taakku malittarisassat.”

**15.** *§ 343 m*-imi*, imm. 1* imatut oqaasertalerneqassaaq:

 “Immikoortoq 21 aamma 23 malittarisassallu immikkoortut taakku naapertorlugit atuutilersinneqartut naleqqussarneeitr pisaeriqartut peqatigaugit aningaasaletrsuinermi siunnersortinut assigiimmik atuuffeqassapput.”

**16.** *§ 343 r-*imi *imm. 4-tut* ivertinneqassaaq:

 “ *Imm. 4.* Immikkoortut 21 aamma 23 malittarisassallu immikkoortut taakku naapertorlugit atuutilersinneqartut naleqqussarnerit pisariaqartut peqatigalugit paasissutissanik qitiusumik katersuivinnut assigiimmik atuuffeqassapput.”

**17.** (Kalaallit Nunaannut atuutissanngilaq)

**18.** (Kalaallit Nunaannut atuutissanngilaq)

**19.** *§ 344, imm. 8-*mi “aningaasalersuinikkut ingerlatsivik piginnittuusoq”-p kingornatigut ivertinneqassaaq: “, sillimmasiisarnermi ingerlatsivik piginnittuusoq”.

**20.** *§ 346, imm. 1, imm.1-*imi “, sillimmasiisarnermi ingerlatsiviit piginnittuusut aamma paasissutissanik qitiusumik katersuiviit tamarmiullutik pissuseqatigiinnerat” imaalillugu allanngussaaq: “aamma sillimmasiisarnermik ingerlatsiviit piginnittusut pissuseqatigiinnerat”.

**21.** *§ 347, mm. 1, imm. 1-*imi “paasissutissanik katersuiviit ataatsimoorussat,” peerpoq.

**22.** *§ 347 a-*mi “aningaasalersuisarnermi ingerlatsiviit” kingorna ivertinneqassaaq: “, aningasalersuinikkut ingerlatsiviit piginnittuusut aamma sililmmasiisarnermi ingerlatsiviit piginnittuusut,” aamma inissisimanerni marlunni “aningaasaliisarnermik sullissivik” allanngortissaaq imaalillugu: “suliffeqarfik”.

**23.** *§ 347 b, imm. 1, imm. 1*-imi “, sillimmasiisarnermi ingerlatsivik piginnittuusoq imaluunniit paasissutissiinermi aqutsisoq ataatsimoorussaq” imaalillugu allangussaaq: “imaluunniit sillimmasiisarnermi ingerlatsivik piginnittuusoq”.

**24.** *§ 351, imm. 2 “imaluunniit* § 64 a,”-p kingorna ivertinneqassaaq: “imaluunniit aningaaserivimmi siulersuisunut ilaasortaq , realkreditimik ingerlatsivimmi imaluunniit sillimmasiisarnermik ingerlatsivimmi aamma § 64 b, imm. 1, “

**25.** *§ 351, imm. 5*-imi “imm. 3, nr. 2, 3 imaluunniit 4,”-p kingorna ivertissaaq: “§64 b”.

**26.** (Kalaallit Nunaannut atuutissanngilaq)

**§ 2**

*Imm. 1.* Peqqussut atuutilissaaq januaarip 1.-anni 2020-miit, taamaattoq tak. imm. 2-8.

*Imm. 2.* Erhvervs- og vækstministerip § 1, nr. 7, 24 aamma 25-p atuutilerfissaat aalajangersassavaa.

*Imm. 3.* Aningaasalersuisarnermik ingerlatsineq pillugu inatsimmi, kunngip peqqussutaatigut Kalaallit Nunaannut atuutilersinneqartukkut, inatsisimmi matumani § 1-ikkut, nr. 5 aamma 6-ikkut oqaasertaligaasumi §§ 48 aamma 53 atuutilissapput juunip 1.-anni 2020.

*Imm. 4.* Aningaasalersuisarnermik ingerlatsineq pillugu inatsimmi, kunngip peqqussutaatigut Kalaallit Nunaannut atuutilersinneqartukkut, inatsimmi matumani § 1-kkut, nr.5-ikkut oqaasertaligaasumi qularnaveeqqusiinermi isumaqatigiissutinut aamma isumaqatigiissutinut inuup allap qularnaveeqqusiis-sutaanut peqqussutip atuutilernera sioqqullugu aalajangersagaasimasunut atuutissanngilaq, tak. imm. 3.

*Imm. 5.* Aningaasalersuisanermik ingerlatsineq pillugu inatsimmi, kunngip peqqutaatigut Kalaallit Nunaannut atuutilersinneqarsimasumi, peqqussutip matuma § 1, nr. 5-ikkut oqaasertaligaasumi, § 48, imm. 3,4 aamma 9 atuutissanngillat inuup allap isumaqatigiissutaanut atuutissaaq aatsaat akilersuutit pineqartut peqqussutip atuutilernerata kingorna akilereersimasussaappata, tak. imm. 3.

*Imm. 6.* Aningaasalersuisarnermik inatsimmi, kunngip peqqussutaatigut Kalaallit Nunaannut atuutilersima-sumi, peqqussutip matuma § 1, nr. 5-imi oqaasertaligaasumi, § 48, imm. 3, 4 aamma 9 atuutissanngillat inuup allap qulanaveeqqusiissutaanut peqqussutip atuutilernera sioqqullugu aalajangersarneqarsimasunut, tak. imm. 3.

*Imm. 7.* § 1, nr. 6 atuutissanngilaq qularnaveeqqusiinermik isumaqatigiissutinut aamma inuup allap qularnaveeqqusiissutaanut peqqussutip atuutilernera sioqqullugu aalajangersarneqarsimasunut, tak. ani-ngaasalersuisarnermik inatsimmi imm. 1. Aningasalersuisarnermik ingerlatsineq pillugu inatsimmi, kunngip peqqussutaatigut atutilersinneqarsimasumi § 48, imm. 6-8, peqqussutip matuma § 1, nr. 4-atigut oqaasertaligaasoq, atuutilissaaq realkreditimik ingerlatsisunit taarsigassarsiissutinit qularnaveequsiinernut aamma inuup allap relakreditikkut taarsigassarsiaanik isumaqatigiissutinut, akilersuutit pineqartut peqqus-sutip atuutilernerata kingorna killeqarsimappata.

*Imm. 8.* Qularnaveeqqusiinissamik isumaqatigiissutit aamma inuup allap qularnaveeqqusiissutaanik isumaqa-tigiissutit, peqqussutip atuutilernera sioqullugu isumaqatiissugineqarsimasunut, tak. imm. 3, imaluunniit imm. 4-7-imut ikaarsaarianermi aalajangersakkanut ilagitinneqartut, malittarisassat maannamut atuuttut atuutissapput.

*Amalienborg-imi tunniunneqarpoq, ulloq 6. decembert 2019*

Kunngisut Atsiorpugut Naqissusiillutalu

Dronningip aqqani

MARY

Danmarkimi Kunngissap nulia

Rigsforstanderi

 /Simon Kollerup